FI Euroopan unionin virallinen lehti L 294/3

KOMISSION ASETUS (EU) N:o 976/2012,

annettu 23 päivänä lokakuuta 2012,

Espanjalle vuodeksi 2011 ja sitä seuraaviksi vuosiksi asetettuihin tiettyihin makrillikiintiöihin tehtävistä vähennyksistä vuoden 2010 liikakalastuksen vuoksi annetun asetuksen (EU) N:o 165/2011 muuttamisesta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1 ja 2 kohdan,

sekä katsoo seuraavaa:

(1) Espanjalle vuodeksi 2011 ja sitä seuraaviksi vuosiksi asetettuihin tiettyihin makrillikiintiöihin tehtävistä vähennyksistä vuoden 2010 liikakalastuksen vuoksi 22 päivänä helmikuuta 2011 annetussa komission asetuksessa (EU) N:o 165/2011 (2) vahvistetaan, että Espanjalle alueilla VIIIc, IX ja X sekä CECAF-alueella 34.1.1 sijaitsevilla EU:n vesillä vuodeksi 2011 asetettua makrillin (Scomber scombrus) kalastuskiintiötä, jäljempänä ’makrillin kalastuskiintiö’, pienennetään 4 500 tonnilla.

(2) Asetuksessa (EU) N:o 165/2011 säädetään myös, että Espanjalle mahdollisesti vuosiksi 2012–2015 ja soveltuvin osin näitä vuosia seuraavina vuosina asetettavaa makrillin kalastuskiintiötä pienennetään 5 500 tonnia vuonna 2012, 9 748 tonnia vuonna 2013 ja 9 747 tonnia vuosina 2014 ja 2015 sekä soveltuvin osin näitä vuosia seuraavina vuosina.

(3) Espanjan viranomaiset ilmoittivat komissiolle 21 päivänä joulukuuta 2011, ettei Espanjan makrillikiintiötä vuodeksi 2011 ollut käytetty kokonaan ja pyysivät komissiota ottamaan käyttämättä jääneen tonnimäärän huomioon tehtäessä vuoden 2010 liikakalastusmäärästä johtuvat vähennykset asetuksen (EU) N:o 165/2011 mukaisesti. Käyttämättä jäänyt määrä on 5 755 tonnia.

(4) Espanja on lisäksi pyytänyt TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (3) 4 artiklan 2 kohdan nojalla, että osa Espanjan vuoden 2011 makrillin kalastuskiintiöstä pidätetään ja siirretään seuraavalle vuodelle kyseisessä asetuksessa mainituissa rajoissa.

(5) Eräiden vuonna 2011 neuvoston asetuksen (EY) N:o 847/96 4 artiklan 2 kohdan mukaisesti pidätettyjen määrien lisäämisestä vuoden 2012 kalastuskiintiöihin 13 päivänä huhtikuuta 2012 annetussa komission täytäntöönpanoasetuksessa (EU) N:o 319/2012 (4) siirretään 2 511 tonnia Espanjalta vuonna 2011 käyttämättä jäänyttä makrillin kalastuskiintiötä vuodelle 2012. Näin ollen vuoden 2011 jäljellä oleva käyttämättä jäänyt määrä on 3 244 tonnia.

(6) Jäljellä oleva 3 244 tonnia olisi käytettävä asetuksessa (EU) N:o 165/2011 säädettyjen vähennysten uudelleen järjestelemiseksi. Määrä olisi lisättävä vuodelta 2011 vähennettävään määrään, joka on kaikkiaan 7 744 tonnia, ja vähennettävä se samalla seuraavilta vuosilta vähennettäväksi kuuluvasta määrästä.

(7) Espanja on pyytänyt, että käyttämättä jäänyt tonnimäärä vähennetään vuosien 2013 ja 2014 vähennysmäärästä. Se vastaa asetuksen (EU) N:o 165/2011 johdanto-osan 7 kappaleessa esitettyjä perusteluja. Sen vuoksi asetusta (EU) N:o 165/2011 olisi muutettava,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EU) N:o 165/2011 liite tämän asetuksen liitteellä.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 2012. Komission puolesta Puheenjohtaja José Manuel BARROSO

(1) EUVL L 343, 22.12.2009, s. 1.

(2) EUVL L 48, 23.2.2011, s. 11.

(3) EYVL L 115, 9.5.1996, s. 3.

(4) EUVL L 104, 14.4.2012, s. 2.